‘સાચો દિલવાલો એ જ છે જે બીજાની ભૂલોને ભૂલીને માફ કરતો જાય. સંબંધો હોય કે તમારી કામની જગ્યા બધી જ જગ્યાએ આ ફન્ડા કામ કરે છે. લોકો થોડી ભૂલોને કે થોડા ઝઘડાને પકડી રાખે છે એનાથી નેગેટિવિટી આવે છે. હું હવે તેની સાથે વાત નહીં કરું કે હવે હું તેને નહીં બોલાવું એવી બાબતોને તમારે ઓવરકમ કરવાની છે. મને લાગે છે કે એ પણ ઉંમર સાથે આવી જ જતું હોય છે. જ્યારે તમે યંગ હો ત્યારે તમે જલદી ગુસ્સે થઈ જાઓ છો. ત્યારે તમે વધારે પૅશનેટ હો છો, પરંતુ જે લોકો સાચા દિલવાલા હોય છે એ માત્ર લવિંગ, કૅરિંગ કે ગિવિંગનું રિલેશન નથી હોતું. સારા હૃદયના લોકો માફ કરી દેતા હોય છે અને કહેતા હોય છે કે ઠીક હૈ યાર, ગલતી હો ગઈ. કોઈ બાત નહીં ઔર અગર જાનબુઝ કર ભી તુમને કિયા હો તો કોઈ બાત નહીં. આપણે માફ કરી દેનારા હોવા જોઈએ. તમે મોટા અને મહાન લોકોની લાઇફ જોશો કે તેમનો સંદેશ સાંભળશો તો તમને સમજાશે કે એ લોકો બહુ ઉદાર માનસના હતા. ભૂલોને માફ કરી દેવામાં માનતા હતા. એટલે દિલવાલાની જો વ્યાખ્યા કરવી હોય તો એવા લોકો જે બહુ જ સહેલાઈથી બીજાને માફ કરી દેતા હોય.